VŠEOBECNE ZÁVAZNÉ NARIADENIE

MESTA NÁMESTOVO

**č. .................... o spôsobe náhradného zásobovania vodou a náhradného odvádzania odpadových vôd a o zneškodňovaní obsahu žúmp na území Mesta Námestovo**

Mesto Námestovo v rámci samosprávnej pôsobnosti podľa § 6 odst.1 zák. č. 369/1990 Zb. o obecnom zriadení v znení neskorších predpisov a podľa § 36 odst. 7 písm. b/a c/ zák. č. 442/2002 Z.Z. o verejných vodovodoch a verejných kanalizáciách a o zmene a doplnení zákona č. 276/2001 Z.Z. o regulácii v sieťových odvetviach v znení neskorších predpisov (ďalej len ako „ zákon o verejných vodovodoch a kanalizáciách“) vydáva pre územie Mesta Námestovo a k.ú. Slanica toto všeobecne záväzné nariadenie o spôsobe vykonávania opatrení náhradného zásobovania vodou a náhradného odvádzania odpadových vôd a o zneškodňovaní obsahu žúmp.

**Čl. I**

**Úvodné ustanovenie**

l. Toto všeobecné záväzné nariadenie mesta (ďalej len nariadenie“) upravuje na území mesta Námestovo a k.ú. Slanica :

a/ dočasné obmedzenie, alebo zákaz užívania pitnej vody na iné účely, ak je to nevyhnutné na zabezpečovanie zásobovania pitnou vodou v meste v čase jej nedostatku

b/ spôsob náhradného zásobovania vodou a a náhradného odvádzania odpadových vôd

c/ spôsob zneškodňovania obsahu žúmp na území mesta

**Čl. II**

**Dočasné obmedzenie užívania pitnej vody**

1.Mesto Námestovo v súčinnosti s prevádzkovateľom verejného vodovodu OVS, a.s. Dolný Kubín môže dočasne obmedziť, alebo prerušiť dodávku pitnej vody z verejného vodovodu z dôvodov uvedených v zákone o verejných vodovodoch a kanalizáciách.

2.Prevádzkovateľ verejného vodovou je povinný oznámiť mestu a príslušným orgánom a organizáciám prerušenie, alebo obmedzenie dodávky pitnej vody v termíne stanovenom §32 zákona o verejných vodovodoch a kanalizáciách, vrátane obnovenia dodávky vody v normálnom režime z verejného vododovu.

3.Obmedzenie, prerušenie dodávky, zákaz užívania pitnej vody, ako aj ich ukončenie sa vyhlási oznámením na úradnej tabuli mesta a na internetovej stránke mesta.

4. V čase obmedzenia užívania pitnej vody je zakázané používanie pitnej vody na polievanie záhrad, ihrísk a verejných priestranstiev, na umývanie áut, napúšťanie bazénov, na stavebné účely a upratovanie, a to od vyhlásenia obmedzenia až po jeho zrušenia.

**Čl. III**

**Náhradné zásobovanie pitnou vodou**

1.Náhradné zásobovanie pitnou vodou sa vykonáva v prípade prerušenia alebo obmedzenia dodávky z verejného vodovodu z dôvodov:

- mimoriadnej udalosti

- pri poruche na verejnom vodovode

- pri ohrození života a zdravia ľudí alebo majetku

- pri obmedzení zásobovania vodou

2.Náhradné zásobovanie do miest distribúcie pitnej vody v rámci náhradného zásobovania pitnou vodou sa vykonáva:

- cisternami

-dodávkami balenej pitnej vody

-inými prostriedkami vhodnými na prepravu pitnej vody

3.Náhradné zásobovanie pitnou vodou je vykonávané spravidla denne.

4.Čas pristavenia cisterny s pitnou vodou na odberných miestach oznámi mesto na úradnej tabuli mesta a na internetovej stránke mesta.

5.Minimálna potreba pitnej vody pri náhradnom zásobovaní pitnou vodou je 10 litrov na osobu denne. Minimálna potreba pitnej vody v mimoriadne nepriaznivých podmienkach je 5 litrov na osobu denne, najviac počas troch po sebe nasledujúcich dňoch. 6.Prevádzkovateľ verejného vodovodu zodpovedá za to, že pri náhradnom zásobovaní pitnou vodou nedôjde k zníženiu jej kvality, pričom voda musí spĺňať všetky podmienky na kvalitu pitnej vody.

**Čl. IV**

**Náhradné odvádzanie odpadových vôd**

1.V prípade prerušenia, alebo obmedzenia odpadových vôd do verejnej kanalizácie z dôvodu mimoriadnej udalosti (pri poruche na verejnej kanalizácii, pri ohrození zdravia ľudí alebo majetku, pri vykonávaní plánovaných opráv, údržbárskych a revíznych prác) prevádzkovateľ verejnej kanalizácie zabezpečí ich zneškodňovanie odvozom do čistiarne odpadových vôd.

**Čl. V**

**Zneškodňovanie obsahu žúmp**

1.Užívateľ žumpy je povinný zabezpečiť vývoz a zneškodňovanie obsahu žumpy na vlastné náklady prostredníctvom oprávnenej právnickej osoby, alebo fyzickej osoby oprávnenej na podnikanie, v súlade s platnými predpismi a to v intervale primeranom ku kapacite žumpy.

2.Užívateľ žumpy na požiadanie kontrolných orgánov preukazuje splnenie povinnosti podľa odst.1 originálom dokladu o zneškodnení obsahu žumpy.

3.Obsah žumpy je zakázané vypúšťať alebo vyvážať do:

a/povrchových alebo podzemných vôd na pozemkoch v intraviláne a extraviláne mesta

b/stokovej siete verejnej kanalizácie

c/dažďovej kanalizácie

d/ odvodňovacích rigolov, záhrad, na trávnaté plochy, poľnohospodárske a lesné pozemky a iné plochy, aj keby boli vo vlastníctve užívateľa žumpy.

**Čl. VI**

**Kontrolná činnosť**

Kontrolu nad dodržiavaním tohto všeobecne záväzného nariadenia sú oprávnení vykonávať

1.Hlavný kontrolór

2.Poverení zamestnanci mesta

3.Mestská polícia

**Čl. VII**

**Sankcie**

1.Porušenie tohto všeobecne záväzného nariadenia je priestupkom podľa § 40 odst.1 písmeno j) zákona o verejných vodovodoch a kanalizáciách.

2.Za porušenie tohto všeobecne záväzného nariadenia môže byť v priestupkovom konaní uložená Okresným úradom pokuta od 16€ do 331 €

3.Mesto uloží pokutu od 99 € do 3 319 € právnickej osobe alebo fyzickej osobe oprávnenej na podnikanie, ktorá porušila obmedzenia a zákazy v zmysle článku II tohto nariadenia, alebo pokutu do 6 638 € za porušenie povinnosti v zmysle článku V tohto nariadenia.

**Čl. VIII**

**Spoločné ustanovenia**

1.Na území mesta vyhlasuje, organizuje a riadi úlohy spojené s krízovou situáciou predseda krízového štábu, ktorým je primátor mesta.

2.Informácie pre obyvateľov sa vykonávajú prostredníctvom úradnej tabule a internetovej stránky mesta.

**Čl. IX.**

**Záverečné ustanovenia**

Mestské zastupiteľstvo v Námestove sa na tomto všeobecne záväznom nariadení uznieslo a schválilo ho dňa ....................................... a účinnosť nadobúda dňa 1. januára 2015.

Ing. Ján Kadera

primátor mesta

VZN bolo vyhlásenie vyvesením

na úradnej tabuli mesta.

Vyvesené dňa: 25.11.2014

Zvesené dňa : ....................